Likumprojekts

**Grozījumi likumā "**[**Par valsts pensijām**](https://likumi.lv/ta/id/38048-par-valsts-pensijam)**"**

Izdarīt likumā "[Par valsts pensijām](https://likumi.lv/ta/id/38048-par-valsts-pensijam)" (Latvijas Republikas Saeimas un Ministru Ziņotājs,[1996,](https://likumi.lv/ta/id/38048-par-valsts-pensijam#n1) [1.](https://likumi.lv/ta/id/38048-par-valsts-pensijam#n1), [24.](https://likumi.lv/ta/id/38048-par-valsts-pensijam#n24)nr.;[1997,](https://likumi.lv/ta/id/38048-par-valsts-pensijam#n3) [3.](https://likumi.lv/ta/id/38048-par-valsts-pensijam#n3), [13.](https://likumi.lv/ta/id/38048-par-valsts-pensijam#n13)nr.;[1998,](https://likumi.lv/ta/id/38048-par-valsts-pensijam#n1) [1.](https://likumi.lv/ta/id/38048-par-valsts-pensijam#n1), [24.](https://likumi.lv/ta/id/38048-par-valsts-pensijam#n24)nr.;[1999,](https://likumi.lv/ta/id/38048-par-valsts-pensijam#n11) [11.](https://likumi.lv/ta/id/38048-par-valsts-pensijam#n11), [23.](https://likumi.lv/ta/id/38048-par-valsts-pensijam#n23)nr.;[2002,](https://likumi.lv/ta/id/38048-par-valsts-pensijam#n2) [2.](https://likumi.lv/ta/id/38048-par-valsts-pensijam#n2)nr.; 2004, [6.](https://likumi.lv/ta/id/38048-par-valsts-pensijam#n6)nr.;[2005,](https://likumi.lv/ta/id/38048-par-valsts-pensijam#n13) [13.](https://likumi.lv/ta/id/38048-par-valsts-pensijam#n13), [24.](https://likumi.lv/ta/id/38048-par-valsts-pensijam#n24)nr.;[2006,](https://likumi.lv/ta/id/38048-par-valsts-pensijam#n24) [24.](https://likumi.lv/ta/id/38048-par-valsts-pensijam#n24)nr.;[2007,](https://likumi.lv/ta/id/38048-par-valsts-pensijam#n24) [24.](https://likumi.lv/ta/id/38048-par-valsts-pensijam#n24)nr.; 2008, [7.](https://likumi.lv/ta/id/38048-par-valsts-pensijam#n7), [10.](https://likumi.lv/ta/id/38048-par-valsts-pensijam#n10), [14.](https://likumi.lv/ta/id/38048-par-valsts-pensijam#n14)nr.;[2009,](https://likumi.lv/ta/id/38048-par-valsts-pensijam#n8) [8.](https://likumi.lv/ta/id/38048-par-valsts-pensijam#n8), [15.](https://likumi.lv/ta/id/38048-par-valsts-pensijam#n15)nr.; Latvijas Vēstnesis, 2009, 199. nr.; 2010, 16., 205. nr.; 2011, 202. nr.; 2012, 104. nr.; 2013, 112., 137., 194. nr.; 2014, 75. nr.; 2015, 122. nr.; 2016, 57., 241. nr.; 2017, 128. nr.; 2018, 87., 196. nr., 2019, 240.nr.) šādus grozījumus:

1. 9.pantā:

papildināt otrās daļas 1.punkta a) apakšpunktu pēc vārdiem “darba ņēmējs” ar vārdiem “kurš normatīvajos aktos noteiktajā kārtībā bija reģistrēts sociālās apdrošināšanas iemaksu administrācijā un”;

aizstāt otrās daļas 5.punktā vārdus “saņem slimības vai maternitātes” ar vārdiem “saņem slimības, maternitātes vai paternitātes”;

izslēgt otrās daļas 7.punktā vārdus “kopj bērnu, kas nav sasniedzis gada vecumu, un”;

papildināt trešo daļu ar 9. un 10.punktu šādā redakcijā:

“9) laiks, kurā persona saņem atlīdzību par audžuģimenes pienākumu pildīšanu;

10) laiks, kurā persona uzturas attiecīgajā ārvalstī kā Eirojusta pārstāvja vai sakaru virsnieka laulātais.”;

1. papildināt 12.panta otro daļu ar otro teikumu šādā redakcijā:

“Ja persona iegādājusies dzīvības apdrošināšanas (mūža pensijas) polisi, minimālais vecuma pensijas apmērs tiek samazināts par mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu.”

1. 16.pantā:

izslēgt pirmās daļas 1.punktā formulas apzīmējuma “Vi” skaidrojuma otro un trešo teikumu;

papildināt pantu ar piekto daļu šādā redakcijā:

“(5) Ministru kabinets nosaka vidējās apdrošināšanas iemaksu algas aprēķināšanas nosacījumus invaliditātes pensijas noteikšanai, tai skaitā aprēķina formulu un iemaksu algas apmēru, ko piemēro gadījumos, kad apdrošinātajai personai šā panta pirmajā daļā noteiktajā periodā apdrošināšanas iemaksu alga nav bijusi, kā arī iemaksu algas aprēķināšanas kārtību.

1. 23.pantā:

papildināt trešo daļu ar otro teikumu šādā redakcijā:

“Aprēķinot iespējamo vecuma pensiju, fondētās pensijas kapitālu ņem vērā tad, ja apgādnieka nāves gadījumā fondētās pensijas kapitāls ieskaitīts valsts pensiju speciālajā budžetā.”

papildināt pantu ar desmito daļu šādā redakcijā:

“(10) Ja mirušā apgādnieka valsts fondēto pensiju shēmā uzkrātais fondētās pensijas kapitāls tiek ieskaitīts valsts pensiju speciālajā budžetā un mirušajam apgādniekam bija noteikta invaliditāte uz mūžu un piešķirta invaliditātes pensija vai valsts sociālā nodrošinājuma pabalsts, tad saskaņā ar šā panta trešo daļu aprēķinātā iespējamā vecuma pensija nedrīkst būt mazāka par iepriekš saņemto invaliditātes pensiju vai valsts sociālā nodrošinājuma pabalstu.”

1. Izslēgt 241.pantu.
2. aizstāt 25.panta otrās daļas 3.punktā vārdus “ar dienu, kad pensionārs pieprasījis pārrēķināt pensiju” ar vārdiem “ar dienu, kad iesniegts pieprasījums pensijas piešķiršanai”;
3. Izteikt 32.panta pirmās daļas pirmo teikumu šādā redakcijā:

“Valsts pensijas izmaksājamas par kārtējo mēnesi, bet apgādnieka zaudējuma pensijas - par iepriekšējo mēnesi.”

1. Papildināt 33.pantu ar trešo un ceturto daļu šādā redakcijā:

“(3) Aprēķinot avansu, ņem vērā valsts fondēto pensiju shēmā uzkrāto fondētās pensijas kapitālu, ja tas ir ieskaitīts valsts pensiju speciālajā budžetā.

(4) Līdz laikam, kad tiek saņemta informācija par mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu, vecuma pensija, kas atbilstoši šim likumam jānosaka minimālajā apmērā vai iepriekš saņemtās pensijas vai valsts sociālā nodrošinājuma pabalsta apmērā, tiek izmaksāta avansā aprēķinātajā apmērā. Avansu izmaksā ne ilgāk par vienu gadu, skaitot no nākamā mēneša pēc pensijas pieprasījuma iesniegšanas dienas.”

1. Papildināt 37.panta trešo daļu pēc vārdiem “pārdzīvojušajam laulātajam, kurš” ar vārdiem “pensijas saņēmēja nāves dienā”.
2. Pārejas noteikumos:

2.punktā:

papildināt punktu ar otro teikumu šādā redakcijā:

"Darbs apdrošināšanas stāžu veido tad, ja darba devējs normatīvajos aktos noteiktajā kārtībā bija reģistrēts kā sociālās apdrošināšanas iemaksu (sociālā nodokļa) maksātājs."

uzskatīt līdzšinējo otro teikumu attiecīgi par trešo teikumu;

papildināt 2.2 punktu ar 3.apakšpunktu šādā redakcijā:

“3) līdz 1990.gada 31.decembrim uzkrātos apdrošināšanas periodus citā valstī, ja ar šo valsti Latvijai noslēgts starptautisks līgums sociālās drošības jomā vai jāpiemēro regulas Nr.883/2004 nosacījumi.”

papildināt 7.punkta ievaddaļu pēc vārdiem “apdrošināšanas stāžu” ar vārdiem “kas uzkrāts līdz 1995.gada 31.decembrim”;

papildināt pārejas noteikumus ar 8.3 punktu šādā redakcijā:

“8.3 Nosakot vecumu, no kura ir tiesības uz vecuma pensiju priekšlaicīgi vai uz pensiju ar atvieglotiem noteikumiem, ņem vērā šo pārejas noteikumu 8.1 punktā kalendārajā gadā valstī noteikto pensionēšanās vecumu.”

12.1 punktā:

papildināt 1.apakšpunktu ar otro teikumu šādā redakcijā:

“Ja persona iegādājusies dzīvības apdrošināšanas (mūža pensijas) polisi, iepriekš saņemtās izdienas pensijas apmēru samazina par mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu.”

papildināt 2.apakšpunktu ar trešo teikumu šādā redakcijā:

“Ja persona iegādājusies dzīvības apdrošināšanas (mūža pensijas) polisi, starpību starp piešķirtās izdienas pensijas un vecuma pensijas apmēru samazina par mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu.”

uzskatīt līdzšinējo trešo teikumu attiecīgi par ceturto teikumu;

papildināt 19. punktu ar trešo teikumu šādā redakcijā:

“Ja persona iegādājusies dzīvības apdrošināšanas (mūža pensijas) polisi, iepriekš saņemtās invaliditātes pensijas vai valsts sociālā nodrošinājuma pabalsta apmēru samazina par mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu.”

papildināt pārejas noteikumus ar 74., 75., 76. un 77.punktu šādā redakcijā:

“74. Apgādnieka zaudējuma pensijas, kas piešķirtas līdz 2020.gada 31.decembrim un kuru izmaksa nepārtraukti turpinās pēc 2021.gada 1.janvāra, izmaksā par kārtējo mēnesi.

75. Grozījumi šā likuma 12. panta otrajā daļā par minimālās vecuma pensijas apmēra noteikšanu, neattiecas uz gadījumu, ja vecuma pensija saskaņā ar likumu “Par valsts pensijām” piešķirta līdz 2022.gada 31.decembrim.

76. Grozījums šā likuma 16.panta pirmās daļas 1.punktā, 16.panta piektā daļa saistībā ar deleģējumu Ministru kabinetam noteikt vidējās apdrošināšanas iemaksu algas aprēķināšanu invaliditātes pensijas noteikšanai, kā arī grozījums saistībā ar 241.panta izslēgšanu un grozījumu 25.panta otrās daļas 3.punktā saistībā ar pensijas palielināšanu, pievienojot fondētās pensijas kapitālu ,stājas spēkā 2022.gada 1.janvārī.

77. Grozījumi šā likuma 12.panta otrajā daļā, 33.panta trešā un ceturtā daļa, kā arī grozījumi šā likuma pārejas noteikumu 12.1 un 19.punktā, kas paredz pensijas apmērā noteikšanai ņemt vērā arī mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu, stājas spēkā 2023.gada 1.janvārī.”

Likums stājas spēkā 2021. gada 1. janvārī.

Iesniedzējs

labklājības ministre R.Petraviča

D.Trušinska, 67021553

Dace.Trusinska@lm.gov.lv